মাৰ্ঘেৰিটাঃ তিনিচুকীয়া জিলাৰ বৰডুমছা থানাৰ অন্তৰ্গত সোনজান শিমলুগুৰি গাঁৱত সোমাবাৰে নিশা প্ৰায় ৬.৪৫ বজাত আলফাৰ এটি ৩ জনীয়া দলে সামৰিক পোছাকত আহি পিতা পুত্ৰ অন্তেশ্বৰ মহন্ত আৰু কৰুণ মহন্তক গুলীয়াই হত্যা কৰাৰ ঘটনাৰ উত্তজনা আজিও অব্যাহত আছে৷ এই ঘটনাই তীব্ৰ চাঞ্চল্যৰ সৃষ্টি কৰাৰ লগতে আলফাৰ এই কাণ্ডক কোনেও সহজে লব খোজা নাই৷ সেনা-আৰক্ষীয়ে আলফাৰ দলটোক জালত পেলাবলৈ অভিযান অব্যাহত ৰাখিছে৷ আনহাতে ঘটনাৰ প্ৰতিবাদত সদৌ মৰাণ ছাত্ৰ সন্থাই পুৱা ৫ বজাৰ পৰা ২৪ ঘন্টীয়া তিনিচুকীয়া জিলা বন্ধ ঘোষণা কৰে।
অন্তেশ্বৰ-কৰুণ হত্যাকাণ্ড, তিনিচুকীয়া জিলা বন্ধৰ প্ৰভাৱ সৰ্বাত্মক